CELEX: C2007/056/60
Language: fi
Date: 2007-03-10 00:00:00
Title: Asia T-1/07: Kanne 2.1.2007 — Apache Footwear ja Apache II Footwear v. neuvosto

10.3.2007   
            
            
               FI
            
            
               Euroopan unionin virallinen lehti
            
            
               C 56/30
            
         Kanne 2.1.2007 — Apache Footwear ja Apache II Footwear v. neuvosto
   (Asia T-1/07)
   (2007/C 56/60)
   Oikeudenkäyntikieli: englanti
   Asianosaiset
   
      Kantajat: Apache Footwear Ltd (Guangzhou, Kiina) ja Apache II Footwear Ltd (Qingyuan, Kiina) (edustajat: asianajajat O. Prost ja S. Ballschmiede)
   
      Vastaaja: Euroopan unionin neuvosto
   Vaatimukset
   
               —
            
            
               lopullisen polkumyyntitullin käyttöönotosta tiettyjen Kiinan kansantasavallasta ja Vietnamista peräisin olevien sellaisten jalkineiden tuonnissa, joiden päälliset ovat nahkaa, ja kyseisessä tuonnissa käyttöön otetun väliaikaisen tullin lopullisesta kantamisesta 5.10.2006 annetun neuvoston asetuksen (EY) N:o 1472/2006 (1) 1 artikla on kumottava sikäli kuin sillä otetaan käyttöön kantajien valmistamien tuotteiden maahantuontiin sovellettava 16,5 prosentin suuruinen polkumyyntitulli
            
         
               —
            
            
               neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Esillä olevalla kanteella kantajat vaativat EY 230 artiklan neljännen kohdan perusteella riidanalaisen asetuksen osittaista kumoamista sikäli kuin sillä otetaan käyttöön lopulliset polkumyyntitullit, joita sovelletaan niiden Euroopan Unioniin suuntautuvaan tuontiin.
   Kantajat vetoavat vaatimustensa tueksi kolmeen kanneperusteeseen.
   Ensimmäiseksi kantajat väittävät, että neuvosto on rikkonut asetusta (EY) N:o 384/96 (jäljempänä perusasetus), kun se on tutkinut, täyttivätkö kantajat 2 artiklan 7 kohdan b alakohdassa ja c alakohdassa asetetut markkinatalouskohtelun soveltamista koskevat vaatimukset, ja se on myös laiminlyönyt sille EY 253 artiklassa asetetun perusteluvelvollisuuden siltä osin kuin se on väitetysti jättänyt tutkimatta, puuttuiko valtio merkittävästi kantajien toimintaan.
   Toiseksi kantajat väittävät, että neuvosto on laiminlyönyt huolellisuusvelvoitteensa ja loukannut hyvän hallinnon periaatetta, kun se ei ole ottanut huomioon tiettyjä keskeisiä lisätietoja, ja se on näin ollen tehnyt ilmeisen arviointivirheen.
   Kolmanneksi kantajat katsovat, että neuvosto on rikkonut perusasetuksen 21 artiklaa, laiminlyönyt EY 253 artiklaan perustuvan perusteluvelvollisuutensa ja tehnyt ilmeisen arviointivirheen, kun se on kieltäytynyt jättämästä lasten jalkineet lopullisessa asetuksessa säädettyjen toimenpiteiden soveltamisalan ulkopuolelle.
   
      (1)  EUVL 2006, L 275, s. 1.